hotchpotch/miracl-hf-unified huggingface dataset:
টেস্টোস্টেরন
টেস্টোস্টেরন পুরুষত্বের জন্য দায়ী প্রধান স্টেরয়েড হরমোন যা এন্ড্রোজেন গ্রুপের| মানুষ সহ সকল স্তন্যপায়ী,পাখি সরীসৃপ প্রাণীর শুক্রাশয়ে এটি উৎপন্ন হয়| স্তন্যপায়ী প্রাণীর ক্ষেত্রে পুরুষের শুক্রাশয় এবং নারীর ডিম্বাশয় থেকে উৎপন্ন হয়,যদিও স্বল্প পরিমাণ অ্যাড্রেনাল গ্রন্থি থেকে ক্ষরিত হয়। এটি প্রধান পুরুষ হরমোন যা শুক্রাশয়ের লিডিগ কোষ (Leydig Cell) থেকে উৎপন্ন হয়।
পুরুষের জন্য টেস্টোস্টেরন প্রজনন অঙ্গ যেমন শুক্রাশয় (Testis) বর্ধনের পাশাপাশি গৌণ বৈশিষ্ট্য যেমন মাংসপেশি,শরীরের লোম বৃদ্ধি করে।
পুরুষদের মাঝে টেস্টোস্টেরন বিপাক হার নারীদের তুলনায় ২০ গুণ বেশি।
সাধারণত এন্ড্রোজেন প্রোটিন সংশ্লেষণ করে এবং এন্ড্রোজেন রিসেপ্টর সংবলিত টিস্যুর বৃদ্ধি সাধন করে।টেস্টোস্টেরনের প্রভাবকে লিঙ্গিক(virilizing) এবং অ্যানাবলিক (Anabolic) এই দু ভাগে ভাগ করা যায়।
শৈশবের পরে এন্ড্রোজেন লেভেল বৃদ্ধির লক্ষণীয় প্রভাব দেখা যায় ছেলে এবং মেয়ে উভয়েরই।যেমন-
প্রাপ্তবয়স্ক নারীর এন্ড্রোজেনের মাত্রা স্বাভাবিকের থেকে বেশি হলে বয়ঃসন্ধিকালিন প্রভাব দেখা যায়। ছেলেদের এই প্রভাব সচরাচর একটু দেরিতে হয় কিন্তু মেয়েদের রক্তে মুক্ত টেস্টোস্টেরনের পরিমাণ অনেক দিন থেকে বেশি মাত্রায় থাকলে এমনটি দেখা যায়।টেস্টোস্টেরনের প্রভাব বয়স্ক নারীর তুলনায় বয়স্ক পুরুষদের মধ্যে আরো পরিষ্কারভাবে প্রমাণযোগ্য , কিন্তু উভয়ের জন্যই দরকারি। টেস্টোস্টেরনের মাত্রা প্রাপ্তবয়স্ক জীবনের পরে হ্রাস পাওয়ায় এইসবের কিছু প্রভাব প্রত্যাখ্যান করা হতে পারে।টেস্টোস্টেরনের অধিক মাত্রা একই ব্যক্তির যৌন ক্রিয়ার সময়সীমার সঙ্গে সম্পর্কযুক্ত, কিন্তু বিভিন্ন ব্যক্তিদের মধ্যে টেস্টোস্টেরনের মাত্রা কম যৌন সক্রিয় ব্যক্তিদের জন্য বেশি । একাধিক ব্যক্তিদের সাথে যৌন ক্রিয়ায় লিপ্ত ব্যক্তি পরের দিন সকালে টেস্টোস্টেরনের অধিক মাত্রা অনুভব করে থাকেন।
যে সকল পুরুষ যৌনতাপূর্ণ সিনেমা (যেমনঃ পর্নোগ্রাফি) দেখেন, তাদের টেস্টোস্টেরনের মাত্রা গড়ে ৩৫% বেড়ে যায়, ফিল্ম শেষ হওয়ার পর ৬০-৯০ মিনিট এ চূড়ান্তে ওঠে, কিন্তু কোন বৃদ্ধি যৌন নিরপেক্ষ ছবি দেখার পর হয় না।
এছাড়াও যে সকল পুরুষ যৌনতাপূর্ণ সিনেমা দেখেন, তাদের মানসিক অবসাদ কমে বলে জানা গেছে। আগের গবেষণা যৌন উদ্দীপনা এবং টেস্টোস্টেরনের মাত্রার মাঝে সম্পর্ক খুঁজে পেয়েছে।
২০০২ সালে একটি গবেষনায় দেখা যায়,একজন মহিলার সাথে সংক্ষিপ্ত কথোপকথনের পরে পুরুষের মাঝে টেস্টোস্টেরনের মাত্রা বাড়ে।পুরুষেরা নারীদের মুগ্ধ (Impress) করার চেষ্টা করেছিল- এই বর্ধন এইরূপে সম্পর্কিত ছিল।
নারীদের দেহের হরমোন চক্রের উপর পুরুষের টেস্টোস্টেরন মাত্রা এবং যৌন উদ্দীপনা বহুলাংশে জ্ঞাত।
টেস্টোস্টেরন অর্থনৈতিক সিদ্ধান্তের ক্ষেত্রে ঝুঁকি নিবার পিছনে বড় ভূমিকা পালন করে।
টেস্টোস্টেরন আগ্রাসী মনোভাব বাড়ার পিছনেও অনেকাংশে দায়ী।"
মার্ভিন চোডোরো
মার্ভিন চোডোরো একজন মার্কিন পদার্থবিজ্ঞানী। তিনি স্ট্যানফোর্ড বিশ্ববিদ্যালয় এর ফলিত পদার্থবিজ্ঞান বিভাগের প্রতিষ্ঠাতা সভাপতি।
চোডোরো নিউ ইয়র্কের বাফেলোতে জন্মগ্রহণ করেন। তিনি ইউনিভার্সিটি অব বাফেলো থেকে ১৯৩৪ সালে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৩৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৪০-৪১ সালে পেন্সিলভেনিয়া স্টেট কলেজ রিসার্চ অ্যাসোসিয়েট হিসেবে কাজ করেন। তিনি ১৯৪১ থেকে ১৯৪৩ সাল পর্যন্ত সিটি কলেজ অব নিউ ইয়র্ক এ পদার্থবিজ্ঞানের ইন্সট্রাক্টর হিসেবে কাজ করেন। ১৯৪৩ থেকে ১৯৪৭ সাল পর্যন্ত স্পেরি জাইরোস্কোপ কোম্পানিতে সিনিয়র প্রজেক্ট ম্যানেজার হিসেবে কাজ করেন। ১৯৪৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫০ সালে সহযোগী অধ্যাপক এবং ১৯৫৪ সালে পূর্ণ অধ্যাপক পদে উন্নীত হন। ১৯৫৪ সালে তিনি তড়িৎ প্রকৌশল বিভাগেও শিক্ষকতা শুরু করেন। তিনি ১৯৫৯ থেকে ১৯৭৮ সাল পর্যন্ত মাইক্রোওয়েভ ল্যাবরেটরী পরিচালনা করেন, যেটি পরে ১৯৭৬ সালে এডওয়ার্ড এল গিঞ্জটন ল্যাবরেটরী নামে নামকরণ করা হয়। ১৯৬২ থেকে ১৯৬৮ সাল পর্যন্ত ফলিত পদার্থবিজ্ঞান ডিভিশন এর প্রধান নির্বাহী হিসেবে দায়িত্ব পালন করেন। ১৯৬৮ সালে তার উদ্যোগে পৃথক ফলিত পদার্থবিজ্ঞান বিভাগ প্রতিষ্ঠিত হয়।
মুস্তফা আক্কাদ
মুস্তফা আক্কাদ হলেন একজন সিরীয় আমেরিকান চলচ্চিত্র নির্মাতা ও পরিচালক, যিনি হ্যালোয়িন চলচ্চিত্র সিরিজ নির্মাণ এবং মুহাম্মদ, দ্য মেসেঞ্জার অব গড এবং লায়ন অব দ্য ডেজার্ট চলচ্চিত্রদ্বয় পরিচালনার জন্য বিখ্যাত| ২০০৫ সালে জর্ডানের আম্মানে তিনি ও তার কন্যা রিমা আক্কাদ মনলা উভয়েই আত্মঘাতী বোমাহামলায় নিহত হন|
অ্যালান টার্নার
অ্যালান টার্নার (; জন্ম: ২৩ জুলাই, ১৯৫০) নিউ সাউথ ওয়েলস প্রদেশের ক্যাম্পারডাউন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। বামহাতি ব্যাটসম্যান হিসেবে অস্ট্রেলিয়া জাতীয় ক্রিকেট দলের হয়ে টেস্ট ও একদিনের আন্তর্জাতিকে খেলেছেন। ঘরোয়া ক্রিকেটে সফল হলেও আন্তর্জাতিক ক্রিকেট অঙ্গনে তিনি নিজেকে প্রতিষ্ঠিত করতে পারেননি।
জনপ্রিয় ক্রিকেট লেখক পিটার হ্যানলোন তাঁর সম্পর্কে মন্তব্য করেছেন যে, "টার্নার ঐশ্বরিক প্রতিষ্ঠানের সাধারণ মানব ছিলেন"।
ক্রিকেট খেলায় সম্পৃক্ত হবার পূর্বে তিনি ব্রিটিশ আমেরিকান টোবাকো কোম্পানিতে কাজ করেন। ক্রিকেট খেলা থেকে অবসর নেয়ার পর অস্ট্রেলীয় ক্রিকেটের শীর্ষস্থানীয় সম্প্রচারক সংস্থা বেনসন এন্ড হেজেস কোম্পানির ম্যানেজার ছিলেন।
১৯৬৮ থেকে ১৯৭৮ সালে অবসর গ্রহণের পূর্ব-পর্যন্ত নিউ সাউথ ওয়েলস ক্রিকেট দলের প্রতিনিধিত্ব করেন। দলের ব্যাটিং উদ্বোধন করতে এসে সাড়ে সাত সহস্রাধিক রান সংগ্রহ করেন। ১৯৭৫ থেকে ১৯৭৭ সাল পর্যন্ত সংক্ষিপ্ত সময়ের জন্য অস্ট্রেলিয়া ক্রিকেট দলের হয়ে চৌদ্দটি টেস্ট ও ছয়টি একদিনের আন্তর্জাতিকে অংশ নেন। শেফিল্ড শিল্ডে বেশ ভাল ক্রীড়ানৈপুণ্য প্রদর্শন করায় তিনি ইংল্যান্ড ও নিউজিল্যান্ড সফরের জন্য মনোনীত হন। ১৯৭৫-৭৬ মৌসুমে সফরকারী ওয়েস্ট ইন্ডিজ দলের বিপক্ষে তিনি তাঁর একমাত্র টেস্ট সেঞ্চুরিটি হাঁকিয়েছিলেন।
১৯৭৫ সালের প্রথম ক্রিকেট বিশ্বকাপে শ্রীলঙ্কা ক্রিকেট দলের বিপক্ষে তিনি সেঞ্চুরি করেন। একদিনের আন্তর্জাতিকে এটিই ছিল কোন অস্ট্রেলীয় খেলোয়াড়ের প্রথম সেঞ্চুরি করার কীর্তিগাঁথা। এছাড়াও এ খেলাটি টার্নারের দ্বিতীয় একদিনের আন্তর্জাতিকে অংশগ্রহণ। তিনি ১১৩ বলে ১০১ রান করেছিলেন। আউট হবার পূর্বে তিনি সতীর্থ রিক ম্যাককস্কারের সাথে ১৭৮ রানের জুটি গড়েন। তাঁর এই ইনিংসে ৯টি চার ও একটি ছক্কার মার ছিল।
চূড়ান্ত খেলা ২১ জুন, ১৯৭৫ তারিখ লর্ডসে অণুষ্ঠিত চূড়ান্ত খেলায় ওয়েস্ট ইন্ডিজের ২৯২ রানের লক্ষ্যমাত্রায় তাঁর ৫৪ বলে ৪০ ও অস্ট্রেলীয় অধিনায়ক ইয়ান চ্যাপেলের ৯৩ বলে ৬২ রান সংগ্রহ করলেও ১৭ রানের ব্যবধানে পরাজয়ের ফলে প্রথম বিশ্বকাপের শিরোপা লাভ করা থেকে বঞ্চিত হয় অস্ট্রেলীয় দল।
বিষ্ণুচরণ ঘোষ
বিষ্ণুচরণ ঘোষ (২৪ জুন ১৯০৩ - ৯ জুলাই ১৯৭০) ছিলেন একজন ভারতীয় ব্যায়ামবিদ। তিনি হঠযোগকে প্রাচ্য ও পাশ্চাত্যের কাছে সাফল্যের সাথে তুলে ধরার ক্ষেত্রে এক অনন্য নজির সৃষ্টি করেছিলেন।
ব্যয়ামাচার্য বিষ্ণুচরণ ঘোষ অখণ্ড ভারতে ১৯০৩ সালের ২৪শে জুন জন্মগ্রহণ করেন। আট ভাই-বোনের মধ্যে তিনি ছিলেন সর্বকনিষ্ঠ। বয়স ১০ মাস হতেই, তার মা মারা যান। বাল্যাবস্থা থেকেই তিনি খুব দুর্বল ছিলেন। কিন্তু ১৪ বৎসর বয়স থেকেই তার স্বাস্থ্যোদ্ধার হতে থাকে। তার জ্যেষ্ঠ ভ্রাতা বিখ্যাত পরমহংস যোগানন্দ প্রতিষ্ঠিত রাঁচি স্কুল ফর বয়েজ এ উনি ভর্তি হয়েছিলেন।
রাঁচি থেকে গ্র্যাজুয়েট হওয়ার পর কলকাতা বিশ্ববিদ্যালয়ের শারীরিক শিক্ষা বিষয়ক অধিকর্তা আর.এন.গুহ ঠাকুরতার কাছ থেকে প্রশিক্ষণ নেন এবং এর ফলও পাওয়া যায় হাতেনাতে। মাত্র তিন মাসে ওনার ৬৮ পাউন্ড দৈহিক ওজনের উপর আরও ৩২ পাউন্ড ওজন বৃদ্ধি পায় এবং বুকের ছাতিও নয় ইঞ্চি বৃদ্ধি পায়।
বিষ্ণুচরণ বিশ্বাস করতেন যে ভার উত্তোলন ও বডি বিল্ডিং এর সাথে কেউ যদি হঠ যোগ করেন তবে তার শরীর এবং মন দুইয়েরই উন্নতি সাধন হবে। এই তত্ত্ব তাকে ভারতের ‘ফিজিক্যাল কালচার’ আন্দোলনের প্রথম সারিতে নিয়ে আসে এবং তিনি যে তত্ত্বের অবতারণা করেছিলেন তার প্রত্যক্ষ প্রমাণও তিনি সবার সামনে তুলে ধরেন: বুকের উপর দিয়ে চলন্ত গাড়ি চলে যাওয়া, ১২ ফুট উপর থেকে পেটের উপড়ে ব্যক্তির ঝাঁপ, লোহার দন্ডকে একটি কুণ্ডলে পরিণত করা ইত্যাদি।
আইন পড়ার সময় বিষ্ণুচরণ তারই এক কলেজের বন্ধু, সেনগুপ্তের সাথে মিলে ‘Muscle Control and Barbell Exercise’ নামে একটি বই লিখে ফেলেছিলেন যেখানে মাংসপেশীকে কিভাবে আরও সুগঠিত ও সুঠাম বানানো যায় এবং তার উপর নিয়ন্ত্রণ বৃদ্ধি করা যায়, সেই পদ্ধতিগুলির আলোচনা করেন। পরবর্তীকালে বিষ্ণুচরণ নিজেই কলকাতায় ঘোষ কলেজ অব যোগা অ্যান্ড ফিজিক্যাল কালচার প্রতিষ্ঠিত করেন যেখানে উনি বিভিন্ন প্রকার শারীরিক কসরত শেখানোর পাশাপাশি ৮৪টি হঠ যোগ ভঙ্গির উদ্ভাবন করেন।
বহু বিখ্যাত ব্যক্তিত্ব ওনার কাছ থেকে প্রশিক্ষণপ্রাপ্ত হয়ে দেশ তথা গুরু বিষ্ণুচরণ ঘোষের নাম উজ্জ্বল করেছেন। তাদের মধ্যে অন্যতম উল্লেখযোগ্য ছাত্ররা হলেন মনতোষ রায়(প্রথম ভারতীয় মিস্টার ইউনিভার্স), বুদ্ধ ঘোষ, বিক্রম চৌধুরি।
বিষ্ণুচরণ ভারতীয় অলিম্পিক কমিটিতেও দায়িত্ব পালন করে এসেছেন। তিনি জাপানে যোগের প্রচলন করেছিলেন এবং আমেরিকাতেও যোগের প্রশিক্ষণ দিয়েছিলেন।
ব্যয়ামাচার্য বিষ্ণুচরণ ঘোষের ১৯৭০ সালের ৯ই জুলাই ৬৭ বৎসর বয়সে মারা যান।
বিষ্ণুচরণ ঘোষের সুযোগ্য পুত্র বিশ্বনাথ ঘোষও একজন ব্যয়ামবিদ ও যোগবিদ ছিলেন যিনি জাপান, আমেরিকাতে প্রদর্শনী করে এসেছেন। বিষ্ণুচরণ ঘোষের মৃত্যুর পর তার প্রতিষ্ঠিত স্কুলটির দায়িত্ব তার পুত্র নিয়েছিলেন। বর্তমানে পরিবারের সেই ধারা বহন করছেন বিষ্ণুচরণের নাতনি মুক্তমালা। ইনিও তার বাবা এবং ঠাকুরদার মত বিশ্বব্যাপী হঠযোগের উপকারিতা প্রচার করে চলেছেন।
মিতালী রাজ
মিতালী রাজ (); হলেন ভারতীয় মহিলা ক্রিকেট দলের অধিনায়ক এবং অন্যান্য মহিলা ক্রিকেটারদের তুলনায় সেরা খেলোয়াড়দের একজন।
মিতালী রাজ যোধপুর রাজস্থানে ১৯৮২ সালের ৩ ডিসেম্বর জন্মগ্রহণ করেন। তার পিতা, দরাই রাজ, ভারতীয় বিমান বাহিনীর একজন কর্মকর্তা ছিলেন এবং তার মায়ের নাম লীলা রাজ। মিতালী মাত্র ১০ বছর বয়স থেকে খেলাধুলা শুরু করেন এবং ১৭ বছর বয়সে তাকে ভারতীয় দলের জন্য বাছাই করা হয়েছিল এবং তার ওয়ানডেতে অভিষেক হয় ১৯৯৯ সালে মিল্টন কিনসে আয়ারল্যান্ডের বিরুদ্ধে।
মিতালী হলেন টেস্ট ও একদিনের আন্তর্জাতিক ক্রিকেটার যিনি ভারতের মহিলা ক্রিকেট দলের হয়ে অধিনায়ক হিসেবে প্রতিনিধিত্ব করছেন। তিনি মিল্টন কিনসে আয়ারল্যান্ডের বিরুদ্ধে ১৯৯৯ সালে একদিনের আন্তর্জাতিক ক্রিকেটে আত্মপ্রকাশ করেন এবং উক্ত খেলায় তিনি ১১৪ রানে অপরাজিত ছিলেন। ২০০১-০২ মৌসুমে ইংল্যান্ডের বিপক্ষে টেস্ট ম্যাচে ক্রিকেটে লক্ষ্ণৌ অভিষেক ঘটে।
'দুল-'দ্জিন-থাগ-মা-পা-কা-বা-দার-সেং
'দুল-'দ্জিন-থাগ-মা-পা-কা-বা-দার-সেং () দ্বাদশ শতাব্দীর একজন বিখ্যাত তিব্বতী পন্ডিত ছিলেন।
'দুল-'দ্জিন-থাগ-মা-পা-কা-বা-দার-সেং মধ্য তিব্বতে দ্বাদশ শতাব্দীর প্রথম ভাগে জন্মগ্রহণ করেন। তিনি 'দুল-'দ্জিন-ছেন-পো-শা-মি-স্মোন-লাম-ত্শুল-খ্রিম্স () নামক এক বৌদ্ধ পন্ডিতের নিকট বিনয় সম্বন্ধে শিক্ষা গ্রহণ করেন এবং 'দুল-'দ্জিন বা বিনয়ের ধারক উপাধি লাভ করেন। তিনি স্নে'উ-জুর-বা-য়ে-শেস-'বার () নামক পন্ডিতের নিকট লাম-রিম সম্বন্ধে শিক্ষালাভ করেন। পরবর্তীকালে তিনি স্তোদ-লুং-থাগ-মা () নামক স্থানে বসবাস শুরু করেন এবং প্রচুর ছাত্রদের শিক্ষাদান করেন। তাঁর উল্লেখযোগ্য ছাত্র ছিলেন শুদ-বু-নাম-ম্খা'-সেং-গে (), দ্বোন-দ্পাল-ছেন-র্দো-র্জে-গ্ঝোন-নু () এবং স্বাল-তি-জো-স্রাস ()।
শুদ-বু-নাম-ম্খা'-সেং-গে
শুদ-বু-নাম-ম্খা'-সেং-গে () দ্বাদশ শতাব্দীর একজন বিখ্যাত তিব্বতী পন্ডিত ছিলেন।
শুদ-বু-নাম-ম্খা'-সেং-গে তেরো বছর বয়সে স্বাল-তি-জো-স্রাস () নামক তিব্বতী বৌদ্ধধর্মের ব্কা'-গ্দাম্স ধর্মসম্প্রদায়ের পন্ডিতের নিকট দীক্ষা গ্রহণ ও বিনয় সম্বন্ধে অধ্যয়ন করেন। এরপর তিনি 'দুল-'দ্জিন-থাগ-মা-পা-কা-বা-দার-সেং নামক পন্ডিতের নিকট লাম-রিম ও অচল সাধনা সম্বন্ধে শিক্ষালাভ করেন। বহু বছর সাধনার পর তিনি ল্হো-ব্রাগ অঞ্চলের বিভিন্ন স্থানে শিক্ষাদান করেন এবং ল্হো-ব্রাগ-স্গ্রো-বা () বৌদ্ধবিহারের প্রধান নির্বাচিত হওয়ায় ল্হো-ব্রাগ-ম্খান-ছেন-নাম-ম্খা'-সেং-গে () নামে পরিচিত হন। তাঁর প্রধান শিষ্য ছিলেন ল্হো-ব্রাগ-নাম-ম্খা'-র্গ্যাল-পো ()
একতা বিস্ত
একতা বিস্ত হলেন একজন ভারতীয় মহিলা ক্রিকেটার। তিনি বা-হাতি ব্যাটসম্যান এবং বা-হাতি ধীরগতির অর্থডক্স বোলার হিসেবে ভারতীয় দলে ভূমিকা রাখছেন। তিনি ভারতের উত্তরাখণ্ড রাজ্যের থেকে প্রথম আন্তর্জাতিক নারী ক্রিকেটার।
বিস্ত ১৯৮৬ সালের ৮ ফেব্রুয়ারি আলমোড়ায় জন্মগ্রহণ করেন।
২০১১ সালের ২ জূলাই অস্ট্রেলিয়ার বিরুদ্ধে ওডিআই ক্রিকেটে অভিষেক হয়।
ল্হো-ব্রাগ-নাম-ম্খা'-র্গ্যাল-পো
ল্হো-ব্রাগ-নাম-ম্খা'-র্গ্যাল-পো () ত্রয়োদশ শতাব্দীর একজন বিখ্যাত তিব্বতী পন্ডিত ছিলেন।
ল্হো-ব্রাগ-নাম-ম্খা'-র্গ্যাল-পো ত্রয়োদশ শতাব্দীতে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি শুদ-বু-নাম-ম্খা'-সেং-গে নামক ব্কা'-গ্দাম্স ধর্মসম্প্রদায়ের পন্ডিতের কনিষ্ঠ ভ্রাতা ও শিষ্য ছিলেন। তিনি খু-ছেন-নাম-ম্খা'-সেং-গে () নামক পন্ডিতের নিকট যোগাচার ও বিনয় সম্বন্ধে অধ্যয়ন করেন। পরবর্তীকালে ম্ত্শো-স্না-বা-শেস-রাব-ব্জাং-পো () ও মোন-গ্রা-পা-ত্শুল-খ্রিম্স-ব্ক্রা-শিস () নামক দুই পন্ডিত তাঁকে বিনয়, অভিধর্মকোশ ও মধ্যমক সম্বন্ধে এবং সাংস-র্গ্যাস-দ্বোন-স্তোন-গ্রাগ্স-পা-দ্পাল () নামক ব্কা'-গ্দাম্স ধর্মসম্প্রদায়ের পন্ডিত তাঁকে লাম-রিম সম্বন্ধে শিক্ষাদান করেন। মোন অঞ্চলের দক্ষিণ ভাগে বহু বৌদ্ধ তাঁর শিষ্যত্ব গ্রহণ করেন। তাঁর প্রধান শিষ্য ছিলেন ল্হো-ব্রাগ-সেং-গে-ব্জাং-পো
ল্হো-ব্রাগ-সেং-গে-ব্জাং-পো
ল্হো-ব্রাগ-সেং-গে-ব্জাং-পো () ত্রয়োদশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পন্ডিত ছিলেন।
ল্হো-ব্রাগ-সেং-গে-ব্জাং-পো ত্রয়োদশ শতাব্দীতে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। আঠাশ বছর বয়সে তিনি ল্হো-ব্রাগ-নাম-ম্খা'-র্গ্যাল-পো নামক বিখ্যাত পন্ডিতের নিকট দীক্ষা গ্রহণ করেন এবং বিনয় ও লাম-রিম সম্বন্ধে শিক্ষা গ্রহণ করেন। পরবর্তীকালে তিনি ম্ত্শো-স্না-বা-শেস-রাব-ব্জাং-পো () নামক পন্ডিতের শিষ্যত্ব গ্রহণ করেন। তাঁর সর্বাপেক্ষা উল্লেখযোগ্য শিষ্য ছিলেন ল্হো-ব্রাগ-র্গ্যাল-স্রাস-ব্জাং-পো
ল্হো-ব্রাগ-র্গ্যাল-স্রাস-ব্জাং-পো
ল্হো-ব্রাগ-র্গ্যাল-স্রাস-ব্জাং-পো () (মৃত্যু-১৩৫৬) চতুর্দশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পন্ডিত ছিলেন।
ল্হো-ব্রাগ-র্গ্যাল-স্রাস-ব্জাং-পো ত্রয়োদশ শতাব্দীর শেষ ভাগে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি দশ বছর বয়সে ল্হো-ব্রাগ-সেং-গে-ব্জাং-পো নামক ব্কা'-গ্দাম্স ধর্মসম্প্রদায়ের বিখ্যাত পন্ডিতের নিকট দীক্ষা গ্রহণ করেন এবং মহাকরুণা ও লাম-রিম সম্বন্ধে শিক্ষা গ্রহণ করেন। তিনি ম্ত্শো-স্না-বা-শেস-রাব-ব্জাং-পো () ও মোন-গ্রা-পা-ত্শুল-খ্রিম্স-ব্ক্রা-শিস () নামক ব্কা'-গ্দাম্স ধর্মসম্প্রদায়ের বিখ্যাত দুই পন্ডিতের নিকট শিষ্যত্ব গ্রহণ করেন। তাঁর সর্বাপেক্ষা উল্লেখযোগ্য শিষ্য ছিলেন গ্রুব-ছেন-নাম-ম্খা'-র্গ্যাল-ম্ত্শান
২০১৪ শ্রীলঙ্কা ক্রিকেট দলের আয়ারল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৬ থেকে ৮ মে, ২০১৪ তারিখ পর্যন্ত আয়ারল্যান্ড সফর করে। সংক্ষিপ্ত সফরে দলটি দুইটি একদিনের আন্তর্জাতিকে আয়ারল্যান্ড ক্রিকেট দলের বিরুদ্ধে প্রতিদ্বন্দ্বিতা করে। সম্প্রচারস্বত্ত্বজনিত কারণে সিরিজটি আরএসএ ওয়ান-ডে চ্যালেঞ্জ প্রতিযোগিতা নামে পরিচিত। দ্বিতীয় খেলা বৃষ্টির কারণে পরিত্যক্ত হওয়ায় প্রথম খেলায় বিজয়ী হয়ে শ্রীলঙ্কা ১-০ ব্যবধানে সিরিজ জয় করে।
খেলাগুলো পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
ক্লোনটার্ফ ক্রিকেট ক্লাব মাঠ
ক্লোনটার্ফ ক্রিকেট ক্লাব মাঠ আয়ারল্যান্ডের ডাবলিনের শহরতলি ক্লোনটার্ফে অবস্থিত একটি ক্রিকেট মাঠ। এ মাঠটি ক্যাসল অ্যাভিনিউ নামে পরিচিত। ক্লোনটার্ফ ক্যাসলের কাছেই এ স্টেডিয়ামের অবস্থান। ক্লোনটার্ফ ক্রিকেট ক্লাবের নিজস্ব মাঠ এটি। ১৯৫৮ সালে এ মাঠ প্রতিষ্ঠা করা হয়। ২০০৮ সালে এ মাঠের ৫০তম প্রতিষ্ঠাবার্ষিকী বা সূবর্ণ জয়ন্তী অনুষ্ঠান উদযাপিত হয়।
ক্লোনটার্ফ ক্রিকেট ক্লাব গ্রাউন্ডটি আয়ারল্যান্ডে অবস্থিত তিনটি একদিনের আন্তর্জাতিক মাঠের একটি। অন্য দু’টি হচ্ছে - বেলফাস্টের স্টরমন্ট ও ডাবলিনের মালাহাইড। ৩,২০০ দর্শক আসনবিশিষ্ট ক্লোনটার্ফে প্রথম একদিনের আন্তর্জাতিক ক্রিকেট খেলার আয়োজন করা হয় ২১ মে, ১৯৯৯ তারিখ। ঐদিন ১৯৯৯ সালের ক্রিকেট বিশ্বকাপের গ্রুপ পর্বের খেলায় বাংলাদেশ- ওয়েস্ট ইন্ডিজ প্রতিদ্বন্দ্বিতা করে। তবে, আয়ারল্যান্ড ক্রিকেট দল তাদের প্রথম ওডিআই খেলে ১৪, ২০০৭ তারিখে ওয়েস্ট ইন্ডিজের বিপক্ষে চারদেশীয় সিরিজে।
পরবর্তী তে ২০১৫ আইসিসি বিশ্ব টুয়েন্টি২০ বাছাইপর্বের ম্যাচকিছু এখানে খেলা হয়।২০১৭ আয়ারল্যান্ড ত্রি-দেশীয় সিরিজে প্রথমবারের মতো দুটি পূর্নসদস্য(বাংলাদেশ-নিউজিল্যান্ড) এই মাঠে প্রতিদ্বন্দ্বিতা করে(১৯৯৯ সালে বাংলাদেশ পূর্নসদস্য ছিলো না)।
উপশিরোনাম (দ্ব্যর্থতা নিরসন)
উপশিরোনাম আরও উল্লেখ করতে পারে:
এলেলা ডায়ান
এলেলা ডায়ান মেনিগ () (জন্ম: এপ্রিল ২০, ১৯৮৩; এলেলা ডায়ান নামে পরিচিত), একজন মার্কিন গায়ক-গানলেখক।
ডায়ান মার্কিন যুক্তরাষ্ট্রের নেভাদা শহর, ক্যালিফোর্নিয়ায় ১৯৮৩ সালে জন্ম নেন। সঙ্গীতজ্ঞ বাবা-মার সংস্পর্শে গান গাওয়ার মধ্য দিয়ে এবং বিদ্যালয়ে গায়কদলের সাথে সমবেত সঙ্গীত পরিবেশনার অভিজ্ঞতার মাধ্যমে বেড়ে উঠেন তিনি। নিজে-নিজে গিটার বাজাতে শেখার পর পরিবার ও প্রকৃতি নিয়ে গান লিখতে শুরু করেন তিনি। তার প্রথম স্ব-মুক্তি রেকর্ডিং "ফরেস্ট প্যারেড" ২০০৩ সালে মুক্ত পায়। তার প্রথম একক পাবলিক উপস্থিতি ছিল নেভাদা শহরের স্থানীয় জোয়ানা নিউসামের ফেলো আমন্ত্রণে। একক কর্মজীবন শুরু করার পূর্বে তিনি নেভাদা শহরের ব্যান্ড ব্ল্যাক বিয়ারের সাথে কাজ করতেন।
তার "দ্য পাইরেট'স গসপেল" অ্যালবামের গানসমূহ রচিত হয় ইউরোপ ভ্রমণকালে। যা বাবার স্টুডিওতে রেকর্ড করা হয় এবং প্রথম স্ব-মুক্তি দেয় হয় ২০০৪ সালে, হাতের অক্ষরে লেখা কাগজ এবং লেইসের ভেতরে জরি আবরনে। এই অ্যালবাম হলোসেন মিউজিক কর্তৃক সংশোধিত হয়েছিল ২০০৬ সালে এবং ব্যাপক সমালোচকদের প্রশংসা অর্জন করে।
র্গ্বা-লো-ত্সা-বা-গ্ঝোন-নু-দ্পাল
র্গ্বা-লো-ত্সা-বা-গ্ঝোন-নু-দ্পাল () একাদশ শতাব্দীর একজন বিখ্যাত তিব্বতী অনুবাদক ছিলেন।
র্গ্বা-লো-ত্সা-বা-গ্ঝোন-নু-দ্পাল একাদশ শতাব্দীতে তিব্বতের আমদো অঞ্চলে স্দান-মা () নামক স্থানে র্গ্বা পরিবারগোষ্ঠীতে জন্মগ্রহণ করেন। তিনি মধ্য তিব্বতের বিভিন বৌদ্ধবিহারে সংস্কৃত শিক্ষা করেন। এরপর তিনি ভারত যাত্রা করে অভয়াকরগুপ্ত এবং ত্সা-মি-লো-ত্সা-বা-সাংস-র্গ্যাস-গ্রাগ্স () নামক নালন্দা বিশ্ববিদ্যালয়ের তাঙ্গুত জাতীয় বৌদ্ধ প্রধানএর নিকট শিক্ষালাভ করেন। তিনি ছয় বছর ধরে লাসা শহরের উত্ত্রে গ্নাম হ্রদের তীরে সাধনা করেন। এই সময় তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত বৌদ্ধ পন্ডিতকে নারো পার ছয় যোগ, চক্রসম্বর, কালচক্র ও মহাকাল তন্ত্র সাধনা সম্বন্ধে শিক্ষাদান করেন। এছাড়াও তিনি ফাগ-মো-গ্রু-পা-র্দো-র্জে-র্গ্যাল-পো এবং কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পাকে নারো পার ছয় যোগ সম্বন্ধে শিক্ষা দান করেন।
খ্যুং-ত্শাং-পা-য়ে-শেস-ব্লা-মা
খ্যুং-ত্শাং-পা-য়ে-শেস-ব্লা-মা () (১১১৫-১১৭৬) রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।
খ্যুং-ত্শাং-পা-য়ে-শেস-ব্লা-মা ১১১৫ খ্রিষ্টাব্দে তিব্বতের স্তোদ-লুং () উপত্যকায় জন্মগ্রহণ করেন। তিনি দেশের তৎকালীন বিখ্যাত তিব্বতী পন্ডিতদের নিকট মধ্যমক, গুহ্যসমাহতন্ত্র প্রভৃতি সম্বন্ধে শিক্ষালাভ করেন। তিনি মা-গ্চিগ-ঝা-মা () নামক বিখ্যাত বৌদ্ধ সাধিকার নিকট মার্গফল সম্বন্ধে এবং 'ব্রি-স্গোম-গ্লিং-খা-বা () নামক মি-লা-রাস-পার শিষ্যের নিকট গ্তুম-মো তত্ত্ব সম্বন্ধে অধ্যয়ন করেন। এরপর তিনি দ্বুস অঞ্চলে রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের নিকট স্ন্যান-ব্র্গ্যুদ () নামক গুপ্তশিক্ষা সবন্ধে অধ্যয়ন করেন। এই তত্ত্ব পরবর্তীকালে রাস-ছুং-স্ন্যান-ব্র্গ্যুদ () নামে পরিচিত হয়। তিনি এই শিক্ষা তাঁর প্রধান শিষ্যা মা-গ্চিগ-ওং-জোকে () দান করেন।
মা-গ্চিগ-ওং-জো
মা-গ্চিগ-ওং-জো () রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।
মা-গ্চিগ-ওং-জো দ্বাদশ শতাব্দীতে তিব্বতের উ-য়ুগ () নামক স্থানে র্গ্যা-মো পরিবারগোষ্ঠীতে এক ধনী পরিবারে জন্মগ্রহণ করেন। তিনি খ্যুং-ত্শাং-পা-য়ে-শেস-ব্লা-মা () নামক রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের শিষ্যের নিকট রাস-ছুং-স্ন্যান-ব্র্গ্যুদ () নামক তিব্বতী বৌদ্ধ গুপ্তশিক্ষা অধ্যয়ন করেন। এই শিক্ষা তিনি ঝাং-লো-ত্সা-বা-গ্রুব-পা-দ্পাল () নামক বৌদ্ধভিক্ষুকে দান করেন।
রানঝানা
রানঝানা (বাংলা: প্রিয়তম) হল ২০১৩ সালে মুক্তিপ্রাপ্ত একটি রোমান্টিক ড্রামা চলচ্চিত্র, যেটি পরিচালনা করেছিলেন আনন্দ লাল রায় এবং চিত্রনাট্য লিখেছেন হিমাংশু শারমা| ছবিটি ইরোস ইন্টারন্যাশনালের ব্যানারে নির্মাণ করেছেন কৃষ্ণা লুল্লা| এতে প্রধান তিনটি চরিত্রে অভিনয় করেছেন ধানুশ, সোনম কাপুর এবং অভয় দেওল| তামিল নায়ক ধানুশ এই চলচ্চিত্রের মাধ্যমে প্রথমবারের মত বলিউডে আত্মপ্রকাশ করেন| ২১শে জুন ২০১৩তে ছবিটি বিশ্বব্যাপী মুক্তি পায় এবং এক সপ্তাহ পর এর তামিল সংষ্করণ আম্বিকাপাথি মুক্তি দেওয়া হয়| তামিল সংষ্করণের জন্য সংলাপ লিখেছিলেন জন মাহেন্দ্রান|
ছবির আবহসঙ্গীত ও সঙ্গীত পরিচালনায় ছিলেন এ আর রহমান| সঙ্গীত রচনা করেছেন ইরশাদ কামিল (হিন্দি) ও ভাইরামুঠু (তামিল)|
মুক্তির এক সপ্তাহের মাঝেই ছবিটির আয় নিজ দেশ ভারতে ৩৪.৯ কোটি রুপিতে পৌছায় এবং বক্স অফিস ভারতের কাছ থেকে ব্যবসাসফল ছবির স্বীকৃতি পায়| প্রথম চার সপ্তাহে ছবিটি বিশ্বব্যাপী ৭০ কোটি রুপি আয় করে|২০১১ সালে সোনাক্ষী সিনহা ও শহীদ কাপুরকে জয়া ও কুন্দন চরিত্রের জন্য বাছাই করা হয়েছিল; কিন্তু প্রভুদেবার পরবর্তী আর...রাজকুমার ছবিতে চুক্তিবদ্ধ হওয়ায় তারা সেই ছবির প্রস্তুতিতে ব্যস্ত হয়ে পড়ে | পরবর্তীতে ২০১২ সালের জানুয়ারিতে তামিল নায়ক ধনুশকে কুন্দন চরিত্রের জন্য রাজি করানো হয়| ২০১২ সালের মার্চ মাসে সোনম কাপুর জয়া(Zoya) চরিত্রের জন্য চুক্তিবদ্ধ হন এবং বিশেষ একটি চরিত্রে অভয় দেওলকে চুক্তিবদ্ধ করা হয়| ছবিটির কোরিওগ্রাফার অরবিন্দ কাউর মুল চরিত্রদ্বয়ের কিশোর ও তরুণ উভয় বয়স ফুটিয়ে তোলার উপযোগী হবে সেদিকটিও লক্ষ রেখে নায়ক নায়িকা নির্বাচন করেন| এছাড়া শুটিং শুরুর পূর্বে সোনম কাপুরকে নিয়ে তিনি জওহরলাল নেহরু বিশ্ববিদ্যালয় পরিদর্শন করেন|
মনতোষ রায়
মনতোষ রায় (১৯১৭-২০০৫) ১৯৫১ সালে গ্রুপ ৩ অ্যামেচার বিভাগে মিস্টার ইউনিভার্স খেতাব বিজয়ী প্রথম এশীয় তথা বঙ্গসন্তান মনতোষ রায় একজন প্রখ্যাত ভারতীয় বডিবিল্ডার ছিলেন।
ঢাকা জেলার অন্তর্গত মেঘনা নদীর তীরের একটি বর্ধিষ্ণু গ্রাম গজরিয়াতে ১৯১৭ সালের ২১ শে অক্টোবর জন্মগ্রহণ করেন। শৈশবে তাঁকে দারিদ্র্যের সাথে লড়াই করতে হয়েছিল। তিনি একটি ইংরেজি মাধ্যম স্কুলে পড়াশোনা করতেন। মাত্র বারো বছর বয়স থেকে তিনি শরীরচর্চা করতে শুরু করেছিলেন এবং বিষ্ণুচরণ ঘোষকে তিনি তাঁর গুরু বলে মেনেছিলেন। মনতোষ রায় সর্বদা বিষ্ণুচরণ ঘোষের ছবি সামনে রেখে শরীর চর্চা করতেন এবং এমতাবস্থায় একদিন মনতোষ বাবু ওনার চক্ষুগোচরে আসলে উনি ওনাকে ওনার শিষ্য বলে মেনে নেন।
১৯৩৯ সালে তিনি প্রথম বডি বিল্ডিং প্রতিযোগিতায় প্রতিদ্বন্ধীতা করেন কিন্তু সেখানে তিনি সাফল্যলাভ করতে পারেননি। তাই এরপর তিনি আরও কঠোর অনুশীলনের জন্য দৃঢ়সঙ্কল্প করেন। এরপর ১৯৩৯এ ইস্ট ইন্ডিয়ান বডিবিল্ডিং চ্যাম্পিয়নশিপ এবং ১৯৪৭ সালে অল ইন্ডিয়া বডিবিল্ডিং চ্যাম্পিয়নশিপ বিজেতা হন।
এরপর ১৯৫১ সালে শ্রী রায় যুক্তরাজ্যে উড়ে যান গ্রুপ ৩ অ্যামেচার বিভাগে মিস্টার ইউনিভার্স প্রতিযোগিতার জন্য এবং গর্বের সাথে সেই প্রতিযোগিতায় সাফল্য লাভ করেন। সেখানকার দর্শককুল ওনার সুগঠিত মাংসপেশি দেখে মন্ত্রমুগ্ধ হয়ে যান এবং প্রায় আড়াই ঘণ্টার মত সারিবদ্ধ ভাবে দাঁড়িয়ে ওনার সাক্ষর নেওয়ার জন্য ব্যাকুল হয়ে ওঠে। এই খেতাব জয়ের পর ইন্ডিয়া হাউসে ভারতীয় হাই কমিশনার তাঁকে সংবর্ধিত করেন।
ভারতে ফিরে আসার পর তিনি বিভিন্ন ফিজিক্যাল কালচার ক্লাবে প্রশিক্ষক হিসাবে কাজ করেন। এমনকি বিভিন্ন প্রখ্যাত ব্যক্তিত্বদের যোগা এবং ফিটনেস বিষয়েও প্রশিক্ষণ দিতেন। ১৯৫৮সালে তিনি ইন্ডিয়ান বডি বিল্ডিং ফেডারেশন এবং এশিয়ান বডি বিল্ডিং ফেডারেশন প্রতিষ্ঠার সঙ্গে যুক্ত ছিলেন। তিনি কলকাতা বিশ্ববিদ্যালয় এবং ল কলেজে শিক্ষকতাও করেছিলেন। বিভিন্ন সাময়িক পত্র পত্রিকায় স্বাস্থ্য সংক্রান্ত প্রবন্ধ লেখালেখি করতেন। যোগার উপর তিনি কিছু বইও লিখেছিলেন। এমনকি দূরদর্শনেও ওনার যোগার উপরে অনুষ্ঠানের সম্প্রচার হয়েছিল। কলকাতার বিভিন্ন স্থানে তিনি যোগকেন্দ্রও গড়ে তুলেছিলেন।
১৯৯৮ সালে কলকাতায় মনতোষ রায় ওনার বাড়ির কাছেই একটি মাল্টিজিম স্থাপন করেন কিন্তু এইরকম একজন কর্মঠ মানুষের জীবনের পরবর্তী দিনগুলি শয্যাশায়ী হয়ে কাটাতে হয়। অবশেষে ২০০৫ সালে হৃদরোগে আক্রান্ত হয়ে শেষ নিঃশ্বাস ত্যাগ করেন।
মনতোষ রায়ের মৃত্যুর পর তাঁর প্রতিষ্ঠিত মাল্টিজিমটি তাঁর সুযোগ্য পুত্র মলয় রায় পরিচালনা করেন। মলয় রায় নিজেই আটবার মিস্টার ইন্ডিয়া খেতাব জয়ী এবং অর্জুন পুরস্কারপ্রাপ্ত ব্যক্তিত্ব। তাঁর মৃত্যুর পর ক্রীড়ামন্ত্রী এবং পি. ডব্লু . ডি . মন্ত্রী ওনাদের বাড়ি পরিদর্শনে গিয়ে ব্যারাকপুর ট্রাঙ্ক রোড ওনার নামে নামাঙ্কিত করার প্রতিশ্রুতি দিয়েছিলেন।
আনজুম চোপড়া
আনজুম চোপড়া (জন্মঃ ২০ মে ১৯৭৭) হলেন ভারতীয় জাতীয় নারী ক্রিকেট দলের একজন সদস্য। তিনি নয়া দিল্লিতে জন্মগ্রহণ করেন। তিনি ১৯৯৫ সালের ১২ ফেব্রুয়ারি তারিখ নিউজিল্যান্ড এর ক্রাইস্টচার্চের মাঠে নিউজিল্যান্ড বিরুদ্ধে একদিনের আন্তর্জাতিকে আত্মপ্রকাশ করেন। এছাড়াও কয়েক মাস পরে টেস্ট ক্রিকেটে ১৯৯৫ সালের ১৭ নভেম্বর তারিখে কলকাতার ইডেন গার্ডেন ক্রিকেট স্টেডিয়ামে ইংল্যান্ডের বিরুদ্ধে তার অভিষেক ঘটে। তিনি একজন বা-হাতি ব্যাটসম্যান এবং ডান হাত মাঝগতির ফাস্ট বোলার। তিনি ১২টি টেস্ট এবং ১১৬টি ওয়ানডে ম্যাচ খেলেছেন।
দ্য পাইরেট'স গসপেল
দ্য পাইরেট'স গসপেল (ইংরেজি: The Pirate's Gospel) সিডিআর বিন্যাসে মুক্তিপ্রাপ্ত এলেলা ডায়ানের স্বপ্রকাশিত প্রথম অ্যালবাম, যা ২০০৪ সালে হলোসেন মিউজিক কর্তৃক পূনঃমুক্তি পায়।
গৌহর সুলতানা
গৌহর সুলতানা (জন্মঃ ৩১ মার্চ ১৯৮৮) হলেন একজন ভারতীয় আন্তর্জাতিক প্রমিলা ক্রিকেটার। তিনি মূলত একজন ডান-হাতি ব্যাটসম্যান এবং বা-হাতি ধীরগতির অর্থডক্স বোলার। সুলতানা বর্তমানে ভারতের অনূর্ধ্ব-২১ নারী ক্রিকেট দল এবং ভারতের জাতীয় নারী ক্রিকেট দলের হয়ে আন্তর্জাতিক ক্রিকেট খেলেছেন।
সুলতানা ভারতের হায়দ্রাবাদ জন্মগ্রহণ করেন।
তিনি, ২০০৮ সালের ৫ মে তারিখে করুনেগালায় নারী এশিয়া কাপে পাকিস্তানের বিরুদ্ধে তার আত্মপ্রকাশ থেকে শুরু করে ২০০৯ সালের নারী ক্রিকেট বিশ্বকাপ সহ মোট ৫০টি একদিনের আন্তর্জাতিকে ম্যাচ খেলেছেন। তিনি ২৮ অক্টোবর ২০০৮ তারিখ পর্যন্ত সিডনিতে অস্ট্রেলিয়ার বিরুদ্ধে তার আত্মপ্রকাশ থেকে এখনও পর্যন্ত ৩৭ টি-২০ আন্তর্জাতিক ম্যাচ খেলেছেন।
স্নেহাল প্রধান
স্নেহাল প্রধান (জন্মঃ ১৮ মার্চ ১৯৮৬ পুনে) হলেন একজন ভারতীয় প্রমিলা ক্রিকেটার যিনি ডানহাতি মিডল অর্ডার ব্যাটিং এবং ডান-হাতি বোলার হিসেবে খেলে থাকেন। স্নেহাল মূলত একজন ডানহাতি মিডিয়াম ফাস্ট বোলার হিসেবে পরিচিত।
স্নেহাল ২০০৮ সালের ৯ মে পাকিস্তানের বিরুদ্ধে ওডিআই ম্যাচ খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ৩ বছর পরে ২০১১ সালের ২৩ জুন অস্ট্রেলিয়ার বিরুদ্ধে টুয়েন্টি২০ আন্তর্জাতিক খেলায় আত্মপ্রকাশ করেন। এখনও পর্যন্ত তিনি ৬টি ওডিআই এবং ৪টি টি২০ আই ম্যাচ খেলেছেন।
কালোঝুঁটি সারস
কালোঝুঁটি সারস ("Balearica pavonina") হল সারস পরিবারের অন্তর্ভুক্ত একধরনের পাখি।
এই পাখিদের এশিয়ার সাভানা অঞ্চলে দেখতে পাওয়া যায়। তারা শিক্ত এলাকায় বসবাস করতে পছন্দ করে। তাদের দুটো উপজাতি আছে, একটি হল "B. p. pavonina" যারা পশ্চিম দিকে বসবাস করে এবং আরেকটি হল "B. p. ceciliae" যারা পুর্ব আফ্রিকা অঞ্চলে বসবাস করে।
এই প্রজাতিটি মেটেঝুঁটি সারস, "B. regulorum" এর সাথে সম্পর্কযুক্ত। এরাও শিক্ত এলাকায় থাকতে পছন্দ করে। এরাই একমাত্র সারস যারা গাছে বাসা বাঁধতে পারে এবং সেখানে বসবাস করে। এরা প্রধানত ১ মিটার লম্বা হয়, এবং এদের পাখানার দৈর্ঘ্য ১.৮৭ মিটার এবং এদের ওজন হল ৩.৬ কেজি।
অন্যান্য সারসদের মতোই এরাও কীট, সরীসৃপ, ছোটো ছোটো স্তন্যপায়ী ইত্যাদি খেয়ে থাকে খাদ্য হিসেবে। এরা প্রধানত বিপন্ন প্রজাতির মধ্যে পড়ে কারণ এদের সঠিক বাসস্থান খুঁজে না পাবার জন্য অথবা ঠিক মতোন খাদ্য না পাবার জন্য।
রওশনারা পারভীন
রওশনারা পারভীন (জন্ম নাম রওশনারা কেফাতুল্লাহ পারভীন) জন্ম ৪ মে, ১৯৯২; হলেন একজন ভারতীয় আন্তর্জাতিক প্রমিলা ক্রিকেটার। রওশনারা ডানহাতি ব্যাট ও ডানহাতি অফব্রেক বোলার হিসেবে ভারতীয় জাতীয় নারী ক্রিকেট দলে খেলে থাকেন। তিনি ২০১৩ সালের ৩১ জানুয়ারি তারিখে ওয়েস্ট ইন্ডিজ দলের বিরুদ্ধে ওডিআই ম্যাচ খেলার মাধ্যমে আন্তর্জাতিক ক্রিকেটে আত্মপ্রকাশ করেন। এখনও পর্যন্ত তিনি ১টি ওডিআই ম্যাচ এবং ২টি টি২০ ম্যাচ খেলেছেন।
সুলক্ষণা নায়েক
সুলক্ষণা নায়েক (জন্মঃ ১০ নভেম্বর ১৯৭৮ মুম্বাই) হলেন একজন ভারতীয় প্রমিলা ক্রিকেটার। একজন ডান-হাতি ব্যাটসম্যান এবং উইকেট-রক্ষক হিসেবে ভারতীয় জাতীয় নারী ক্রিকেট দলের খেলে থাকেন। নায়েক ভারতের মুম্বাই শহরে ১৯৭৮ সালে জন্মগ্রহণ করেন।
নায়েক ২০০২ সালের ১০ জুলাই ইংল্যান্ড দলের বিরুদ্ধে ওডিআই ম্যাচের মধ্যে দিয়ে আন্তর্জাতিক ক্রিকেটে প্রবেশ করেন। এরপর পরবর্তী মাসে একই দলের বিরুদ্ধে টেস্ট ক্রিকেটে তার অভিষেক হয়। এখনও পর্যন্ত তিনি ২টি টেস্ট, ৪৬টি ওডিআই এবং ৩১টি টি২০ ম্যাচ খেলেছেন।
অমিতা শর্মা
অমিতা শর্মা (জন্মঃ ১২ সেপ্টেম্বর, ১৯৮২) হলেন একজন ভারতীয় প্রমিলা ক্রিকেটার। তিনি মূলত একজন বোলিং অল-রাউন্ডার হিসেবে ভারতীয় জাতীয় দলে খেলে থাকেন।
শর্মা প্রথম ম্যাচ ২০০২ সালে ভারতের হয়ে খেলেন এবং শীঘ্রই তিনি নিজেকে ওডিআই ক্রিকেটে একটি দলের অবিচ্ছেদ্য একজন সদস্য হিসাবে প্রতিষ্ঠিত করেন। যদিও তিনি মাত্র পাঁচটি টেস্ট ম্যাচ খেলেছেন। তিনি দক্ষিণ আফ্রিকায় অনুষ্ঠিতব্য ২০০৫ সালের ক্রিকেট বিশ্বকাপে ১৪ উইকেট নিয়েছিলেন এবং তার দলকে ফাইনালে নিয়ে যেতে সাহায্য করেছিলেন।
শর্মা নরদান রেলের হয়ে তিনি ঘরোয়া ক্রিকেট খেলে থাকেন।
ম্যানোফিল্ড পার্ক
ম্যানোফিল্ড পার্ক স্কটল্যান্ডের আবেরদিন জেলার ম্যানোফিল্ডে অবস্থিত একটি ক্রিকেট মাঠ। এ ক্রিকেট স্টেডিয়ামটি স্কটল্যান্ড জাতীয় ক্রিকেট দলের নিয়মিত মাঠ হিসেবে পরিচিত। এছাড়াও, আবেরদিনশায়ার ক্রিকেট ক্লাব এ মাঠে অনুশীলন করে থাকে। আন্তর্জাতিক ক্রিকেট সফরসূচীতে মাঠটি সিটিলেটস ম্যানফিল্ড ডাকনামে পরিচিত। মাঠটি স্কটল্যান্ড ক্রিকেট দলের প্রধান নিয়ন্ত্রক সংস্থা ক্রিকেট স্কটল্যান্ড কর্তৃক পরিচালিত হয়।
১৮৭৯ সালে আবেরদিন বিশ্ববিদ্যালয় ও এডিনবরা বিশ্ববিদ্যালয়ের মধ্যে প্রথম ক্রিকেট খেলা অনুষ্ঠিত হয়েছিল। ১৯৩০ সালে প্রথমবারের মতো স্কটল্যান্ডের বিপক্ষে আয়ারল্যান্ড দল প্রথম-শ্রেণীর ক্রিকেটে প্রতিদ্বন্দ্বিতা করে। এ পর্যন্ত এখানে নয়টি প্রথম-শ্রেণীর ক্রিকেট খেলা অনুষ্ঠিত হয়েছে। সর্বশেষ আগস্ট, ২০০৯ সালে আন্তঃমহাদেশীয় কাপে আয়ারল্যান্ডের মোকাবেলা করেছে স্কটল্যান্ড।
২০০৮ সালে আয়ারল্যান্ড ও নিউজিল্যান্ড ক্রিকেট দলের মধ্যে ত্রি-দেশীয় সিরিজের মাধ্যমে একদিনের আন্তর্জাতিক খেলার সূচনা ঘটে। অদ্যাবধি এখানে ছয়টি একদিনের আন্তর্জাতিক ক্রিকেট খেলা অনুষ্ঠিত হয়েছে। সর্বশেষ ওডিআই খেলা আগস্ট, ২০০৯ সালে স্কটল্যান্ড-আয়ারল্যান্ডের মধ্যে অনুষ্ঠিত হয়।
২০০৮ গ্রীষ্মকালীন অলিম্পিকে ক্যানোয়িং
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ক্যানোয়িং প্রতিযোগিতা বেইজিং-এর শুনি অলিম্পিক রোয়িং-ক্যানোয়িং উদ্যানে ১১ই আগস্ট থেকে ২৩শে আগস্টের মধ্যে অনুষ্ঠিত হয়।
এই অলিম্পিকে স্লোভাকিয়ার পিটার হশকোর্নার ওপাভল হশকোর্নার প্রথম স্লালোম ক্যানোয়িস্ট হিসাবে তিনটি অলিম্পিক স্বর্ণপদক লাভ করেন। এই বিভাগের কোর্সটি অলিম্পিকের মানের হিসাবেও বেশ কঠিন হিসাবে পরিগনিত হয়।
গোবিন্দ অভিনীত চলচ্চিত্র
এই চলচ্চিত্রগুলো গোবিন্দ অভিনীত (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।
১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্‌! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
২০০৭ সালে তার দ্বিতীয় মুক্তিপ্রাপ্ত সিনেমা হল ডেভিড ধাওয়ানের কমেডি সিনেমা পার্টনার, এই সিনেমায় গোবিন্দের সাথে অভিনয় করেন সালমান খান, ক্যাটরিনা কাইফ, এবং লারা দত্ত। এই সিনেমাটি মুক্তির প্রথম সপ্তাহে ভারতে মোট ৩০০ মিলিয়ন রুপি আয় করে, এরপর থেকে এটি ভারতে নিজ দেশে দ্বিতীয় সর্বোচ্চ প্রথম সপ্তাহে আয়কারী সিনেমা। এই সিনেমাকে বক্স অফিসে ব্লকবাস্টার হিট সিনেমা হিসেবে ঘোষনা করা হয়। গোবিন্দ এই সিনেমার জন্য অনেক পুরস্কার অর্জন করেন যার মধ্যে আইফা (IIFA) সেরা কমেডিয়ান পুরস্কার এবং জি সিনেমা সেরা সহ-অভিনেতা পুরস্কার অন্তর্ভুক্ত। এছাড়া তাকে জাহান্‌ জায়েগা হামে পায়েগা সিনেমায় দেখা যায় যদিও এর সিনেমাটি বহু আগে নির্মাণ করা হয়েছিল। এই সিনেমাটি বক্স অফিসে চূড়ান্ত অসফলতার সম্মুখীন হয়।
চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন, এই নির্বাচনে তিনি ভারতীয় জনতা পার্টির রাম নায়েককে হারান। ২০০৯ সালের সাধারণ নির্বাচনে, তিনি চলচ্চিত্র অভিনয়ে মনোনিবেশ করার জন্য রাজনীতি পরিত্যাগ করেন।
গোবিন্দের প্রাপ্ত পুরষ্কার ও মনোনয়নপ্রাপ্ত পুরষ্কারের তালিকা
এটি গোবিন্দের প্রাপ্ত এবং মনোনয়নকৃত পুরস্কারে তালিকা, যিনি একজন ভারতীয় অভিনেতা।
গোবিন্দ (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।
১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত পভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্‌! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
কিথ বয়েস
কিথ ডেভিড বয়েস (; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান ক্রিকেটার ছিলেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন। ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় তিনি ৪ উইকেট লাভ করেছিলেন।
তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।
ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।
আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তাঁর দুই কন্যা ছিল। ১৯৯৬ সালে বার্বাডোসের স্পেইটসটাউনো যকৃতের রোগে আক্রান্ত হয়ে দেহাবসান ঘটে তাঁর।
কপিল
কপিল (সংস্কৃত: कपिल) ছিলেন একজন বৈদিক ঋষি। তাঁকে সাংখ্য দর্শনের অন্যতম প্রবর্তক মনে করা হয়। ভাগবত পুরাণে তাঁর সাংখ্য দর্শনের আস্তিক্যবাদী ধারাটির উল্লেখ পাওয়া যায়। হিন্দুদের প্রচলিত বিশ্বাস অনুসারে, তিনি ব্রহ্মার পৌত্র মনুর বংশধর। ভগবদ্গীতায় কপিলকে সিদ্ধযোগী বলে উল্লেখ করা হয়েছে।
ভাগবত পুরাণের তৃতীয় স্কন্দে কপিলের জীবনের বর্ণনা পাওয়া যায়। এখানে তাঁকে কর্দম মুনি ও দেবাহুতির পুত্র বলা হয়েছে। তিনি সতী অনুসূয়ার ভ্রাতা ও গুরু। কপিলকে সর্বোচ্চ দেবতা বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তাঁর নামও পাওয়া যায়। পিতা গৃহত্যাগ করলে কপিল নিজের মা দেবাহুতিকে যোগ ও বিষ্ণু-ভক্তি শিক্ষা দেন। এর ফলে দেবাহুতি মোক্ষ লাভ করেন। ভাগবত পুরাণের একাদশ অধ্যায়ে কপিলের সাংখ্য দর্শন কৃষ্ণ উদ্ধবকে শিখিয়েছিলেন। এই অংশটি "উদ্ধব গীতা" নামে পরিচিত।
কৃষ্ণ ভগবদ্গীতায় কপিলের উল্লেখ করেছেন:
বৃক্ষের মধ্যে আমি বট, ঋষিগণের মধ্যে আমি দেবর্ষি নারদ, গন্ধর্বগণের মধ্যে আমি চিত্ররথ ও সিদ্ধগণের মধ্যে আমি কপিল। (১০। ২৬)
স্বর্গের নদী গঙ্গার মর্ত্যে অবতরণের কাহিনিতে কপিল একজন প্রধান চরিত্র। রামের পূর্বপুরুষ সগর ৯৯ বার অশ্বমেধ যজ্ঞ করেছিলেন। শততম যজ্ঞের সময় দেবরাজ ইন্দ্র ঈর্ষান্বিত হয়ে ঘোড়াটিকে অপহরণ করে কপিলের আশ্রমে রেখে গেলেন।
সগরের ষাট হাজার পুত্র ঘোড়াটিকে খুঁজতে বেরলেন। তাঁরা কপিলকে চোর অপবাদ দিলে, কপিল তাঁদের ভস্ম করে দিলেন। সগরের পৌত্র অংশুমান কপিলের কাছে এসে ষাট হাজার পুত্রের প্রাণ ফিরিয়ে দেওয়ার জন্য অনুরোধ জানালেন। কপিল বললেন, স্বর্গের নদী গঙ্গা নেমে এসে তাঁদের ভস্ম স্পর্শ করলে তবেই তাঁরা প্রাণ ফিরে পাবেন। পরে সগরের বংশধর ভগীরথ তপস্যা করে গঙ্গাকে মর্ত্যে নিয়ে এসেছিলেন।
হিন্দুশাস্ত্র মতে, কপিল হলেন বিষ্ণুভক্ত অসুররাজ প্রহ্লাদের পুত্র।
কপিলের সাংখ্য দর্শনের উল্লেখ বিভিন্ন হিন্দু ধর্মগ্রন্থে পাওয়া যায়:
কোনো কোনো বৌদ্ধ পণ্ডিত দাবি করেন, গৌতম বুদ্ধ পূর্বজন্মে কপিল ছিলেন। অশ্বঘোষ তাঁর "বুদ্ধচরিত" গ্রন্থে লিখেছেন বুদ্ধ সাংখ্যবাদী শিক্ষকের শিষ্যত্ব গ্রহণ করেছিলেন এবং তাঁর মতবাদের কিছু অংশ সাংখ্য প্রভাবিত।
পশ্চিমবঙ্গের গঙ্গাসাগরে বঙ্গোপসাগর ও গঙ্গা নদীর মোহনার কাছে কপিল মুনির মন্দির আছে। প্রতি বছর পৌষ মাসে সেখানে বিরাট মেলা হয়।
স্বামী বিবেকানন্দ কপিলকে “বিশ্বের শ্রেষ্ঠ মনস্তাত্ত্বিক” বলেছেন। তাঁর মতে, “জগতে এমন কোনো দর্শন নেই, যা কপিলের কাছে ঋণী নয়।”
অনল চট্টোপাধ্যায়
অনল চট্টোপাধ্যায় (জন্ম: ২৪ অক্টোবর, ১৯২৭ - ১৭ এপ্রিল, ২০১৪) বাংলা গানের একজন গীতিকার। ১৯৪৬-এ 'দেব সাহিত্য কুটির' হতে তাঁর লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।
সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন।
সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।
১৯৫৪ সালে তার প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তাঁর লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷‌ আর লোকগীতি ও ঠুংরির মিশেলে তাঁর দেয়া সুরে সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷‌ যাত্রাপালা এবং চলচ্চিত্রের গানেও তিনি সুরারোপ করেছিলেন।
রোং-স্তোন-শেস-ব্যা-কুন-রিগ
রোং-স্তোন-শেস-ব্যা-কুন-রিগ () (১৩৬৭-১৪৪৯) একজন বিখ্যাত তিব্বতী বৌদ্ধ পন্ডিত ছিলেন।
রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং () অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ () বৌদ্ধবিহারে রিন-ছেন-র্নাম-র্গ্যাল () নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পন্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তাঁর অসাধারণ জ্ঞানের জন্য তিনি স্ম্রা-বা'ই-সেং-গে () নামে বিখ্যাত হন। তিনি ব্সোদ-নাম্স-ব্জাং-পো (), গ্যাগ-স্তোন-সাংস-র্গ্যাল-দ্পাল (), সেং-গে-র্গ্যাল-ম্ত্শান (), গ্ঝোন-নু-র্গ্যাল-ম্ত্শান () প্রভৃতি পন্ডিতদের নিকট শিক্ষালাভ করেন।
রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তাঁর উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা () নামক বৌদ্ধবিহার স্থাপন করেন।
তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে () নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা () নামক টীকাভাষ্য রচনা করেন।
গ্যাগ-স্তোন-সাংস-র্গ্যাল-দ্পাল
গ্যাগ-স্তোন-সাংস-র্গ্যাল-দ্পাল () (১৩৪৮-১৪১৪) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।
গ্যাগ-স্তোন-সাংস-র্গ্যাল-দ্পাল ১৩৪৮ খ্রিষ্টাব্দে তিব্বতের 'ফ্রাং নামক স্থানে জন্মগ্রহণ করেন। তাঁর পিতার নাম ছিল র্ত্সে-থাং-গি-ছেন-পো-ব্যাং-ছুব-রিন-ছেন ()। তিনি গ্সাং-ফু () নামক বৌদ্ধবিহারে কুন-দ্গা'-দ্পাল () নামক শিকশকের নিকট বু-স্তোন-রিন-ছেন-গ্রুব রচিত প্রজ্ঞাপারমিতা বিষয়ক টীকাভাষ্য সম্বন্ধে অধ্যয়ন করেন। পরবর্তীকালে তিনি প্রজ্ঞাপারমিতার ওপর ব্যুৎপত্তির জন্য বিখ্যাত হন। তাঁর উল্লেখযোগ্য শিষ্য ছিলেন রোং-স্তোন-শেস-ব্যা-কুন-রিগ ও মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান।
তিনি ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান রচিত ৎশাদ-মা-রিগ্স-পা'ই-গ্তের () নামক গ্রন্থের ওপর গ্যাগ-তিক-রিগ্স-পা'ই-'ওদ-স্তোং-'ফ্রো-বা () নামক টীকাভাষ্য রচনা করেন। তিনি অভিসময়ালঙ্কারের ওপর ম্ঙ্গোন-র্তোগ্স-র্গ্যান-'গ্রেল-পা-রিন-ছেন-ব্সাম-'ফেল-দ্বাং-র্গ্যাল () নামক আট খন্ডের বিখ্যাত টীকাভাষ্য রচনা করেন।
সা-ব্জাং-'ফাগ্স-পা-গ্ঝোন-নু-ব্লো-গ্রোস
সা-ব্জাং-'ফাগ্স-পা-গ্ঝোন-নু-ব্লো-গ্রোস () (১৩৫৮-১৪১২) সা-স্ক্যা বৌদ্ধধর্মসম্প্রদায়ের একজন বিখ্যাত পন্ডিত ছিলেন।
সা-ব্জাং-'ফাগ্স-পা-গ্ঝোন-নু-ব্লো-গ্রোস ১৩৫৮ খ্রিষ্টাব্দে তিব্বতে জন্মগ্রহণ করেন। তাঁর পিতান নাম ছিল গ্ঝোন-নু-দ্পাল () এবং মাতার নাম ছিল স্গ্রোল-মা-'বুম ()। আট বছর বয়সে তিনি থুগ্স-র্জে-র্দ্জোং-বা-র্গ্যাল-ম্ত্শান-'বুম () নামক এক লামার নিকট শিক্ষার্থীর শপথ গ্রহণ করেন। একুশ বছর বয়সে তিনি সাংস-র্গ্যাস-ব্জাং-পো () এবং র্নাম-ম্খা'-র্গ্যাল-ম্ত্শান () নামক দুই পন্ডিতের নিকটে ভিক্ষুর শপথ গ্রহণ করেন। তিনি সা-ব্জাং-দ্গা'-ল্দান-দ্গোন () বৌদ্ধবিহারে র্গ্যাল-স্রাস-থোগ্স-মেদ-দ্পাল-ব্জাং-পো নামক পন্ডিতের নিকট ব্লো-স্ব্যোং তত্ত্ব এবং বোধিসত্ত্বচর্যাবতার সম্বন্ধে অধ্যয়ন করেন। এই সময় তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক জো-নাং ধর্মসম্প্রদায়ের পন্ডিতের নিকটেও শিক্ষালাভ করেন। এছাড়া তিনি ফ্যোগ্স-লাস-র্নাম-র্গ্যাল নামক পন্ডিতের নিকট কালচক্র ও স্ব্যোর-দ্রুগ () তত্ত্ব, লো-ত্সা-বা-ব্যাং-ছুব-র্ত্সে-মো () নামক পন্ডিতের নিকট গুহ্যসমাজতন্ত্র এবং ব্যাং-ছুব-সেং-গে নামক পন্ডিতের নিকট ডাকার্ণব তন্ত্র সম্বন্ধে অধ্যয়ন করেন। তিনি পরবর্তীকালে নেপাল যাত্রা করে মহাপন্ডিত মহাবোধির নিকট তন্ত্রশিক্ষা করেন। সা-ব্জাং-'ফাগ্স-পা-গ্ঝোন-নু-ব্লো-গ্রোসের উল্লেখযোগ্য শিষ্য ছিলেন লো-ত্সা-বা-ম্ছোগ-ল্দান-পা'ই-ব্লো-গ্রোস এবং প্রথম ঙ্গোর-ছেন কুন-দ্গা'-ব্জাং-পো।
স্ক্যোব-পা-দ্পাল-ব্জাং-পো
স্ক্যোব-পা-দ্পাল-ব্জাং-পো () দ্বাদশ শতাব্দীর একজন তিব্বতী অনুবাদক ছিলেন। তিনি শ্রীহেবজ্রভিসময়তিলক নামক সংস্কৃত গ্রন্থকে তিব্বতী অনুবাদ করেন। তিনি সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের ছাত্র ছিলেন।
শিরোনামহীন শিরোনামহীন
শিরোনামহীন শিরোনামহীন ব্যান্ডদল শিরোনামহীনের ৫ম একক অ্যালবাম যা ২০১৩ সালের ১৯ জুলাই মুক্তি পায়। এবং ডিজিটালরূপে "কাইনেটিক মিউজিক" দ্বারা বিতরণ করা হয়।
৫টি একক অ্যালবাম মধে্য এটি তাদের করা স্ব - শিরোনাম অ্যালবাম। ২৫টি গানের মধ্য থেকে নির্বাচিত ১০টি গান দিয়ে এ সাজানো হয়েছে। গানের কথা লিখেছেন জিয়া, তানযির তুহিন ও অন্যান্য সদস্যরা, এই অ্যালবামের আবার হাসিমুখ গানটি তাদের একটি গান হাসিমুখের সংস্করণ।
অন্যান্য প্রকল্পসমূহে শিরোনামহীন, তাদের স্বাতন্ত্র্যসূচক সরোদ,এস্রাজ,মন্দিরাও দোতারার মতো সনাতন শাস্ত্রীয় যন্ত্র ব্যবহার করেছেন।পঞ্চম স্ব- শিরোনাম অ্যালবামেও তারা গিটার, বেজ এবং ড্রামস এর পাশাপাশি কিছু শাস্ত্রীয় যন্ত্র ব্যবহার করেছেন।
৫. Finally Released The Album Shironamhin
মেটেঝুঁটি সারস
মেটেঝুঁটি সারস ("Balearica regulorum") হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পুর্ব আফ্রিকার "B. r. gibbericeps" (crested crane) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার "B. r. regulorum" (South African crowned crane), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।
এই প্রজাতির সারসদের একটা অদ্ভুত প্রজনন পদ্ধতি আছে যার মধ্যে নাচ, লাফানো এবং গেড়ে হয়ে বসাও অন্তর্ভুক্ত। এদের শরীরের পালক খুব কম থাকে কিন্তু পাখনাগুলো বড় হয়। এরা ভেঁপুর মতোন আওয়াজ করতে পারে যা অন্যান্য সারস প্রজাতির থেকে অনেক আলাদা। পুরুষ এবং মহিলা দুজনেই নাচতে পারে এবং তরুণরাও তাতে যোগদান করে। নৃত্য পূর্বরাগের অবিচ্ছেদ্য অঙ্গ। কিন্ত বছরের যেকোনো সময়েও করতে পারে।
ব্রল্গা
ব্রল্গা ("Grus rubicunda") যা আগে নেটিভ কম্প্যানিয়ন নামে পরিচিত ছিল হল সারস প্রজাতির একধরনের পাখি। এছাড়াও এদেরকে অস্ট্রেলিয়ান ক্রেন বলেও ডাকা হয়ে থাকে। এই নামটি একজন সুপরিচিত পক্ষিবিজ্ঞানী "জন গোল্ড" দিয়েছিলেন।
এরাও প্রধানত শিক্ত অঞ্চলে থাকতেই বেশি পছন্দ করে। এরা প্রধানত পূর্ব অস্ট্রেলিয়া এবং নিউ গিনি অঞ্চলে বসবাস করে। এরা প্রধানত লম্বাটে ধরনের হয় এবং এদের মাথাটা কিছুটা ছোটো হয়। এছাড়াও দীর্ঘ ঠোঁট, সরু ঘাড় এবং দীর্ঘ পা থাকে। এদের পাখনাগুলো প্রধানত ধূসর রঙের হয় এবং এদের পাখনার ডগায় কালো ছিট ছিট দাগ থাকে এবং এদের মাথার চারপাশে কমলা-লাল রঙের ব্যান্ড থাকে। এই প্রজাতিটি ভালোভাবে প্রজনন কালে তাদের নাচের জন্য পরিচিত। এরা কাঠি, লতা পাতা দিয়ে বাসা বাঁধে এবং মহিলারা প্রধানত দুটো ডিম পারে। ৩২ দিন ধরে তারা প্রধানত ডিমে তা দেয়। প্রাপ্তবয়স্করা প্রধানত লতা পাতা খায় এছড়াও কিছু কিছু কীট-পতঙ্গ খেয়ে থাকে।
উইন্ডোজ আজুরে
উইন্ডোজ আজুরে বা মাইক্রোসফট আজুরে (উচ্চারণ করা হয় আজ-উরে ক্রিস ফিনলায়সনের মতে) ক্লাউড কম্পিউটিং প্ল্যাটফর্ম এবং পরিকাঠামো। এটি তৈরি করেছিল মাইক্রোসফট নির্মাণ স্থাপনা এবং অ্যাপ্লিকেশন পরিচালনার জন্য ব্যবহার করা হয়। এবং মাইক্রোসফটের বিভিন্ন ডেটাসেন্টার এর মধ্যে আন্তর্জাতিক নেটওয়ার্কের মাধ্যমে সেবা পাওয়ার জন্য এই পরিকাঠামোর আবিষ্কার। "PaaS" এবং "IaaS" হল দুটো প্রধান পরিষেবা এবং সমর্থন যা প্রধানত ক্লাউড কম্পিউটিং এর জন্য দরকারি। এছাড়াও মাইক্রোসফটের নিজস্ব কম্পিউটার সফটওয়্যার এবং থার্ড পার্টি সফটওয়্যার ও সিস্টেম। আজুরে মুক্তি পায় ২০১০ এর ফেব্রুয়ারির ১ তারিখে।
শাবনাজ সাদিয়া ইমি
শাবনাজ সাদিয়া ইমি (জন্ম: ২৬ ডিসেম্বর) ইমি নামেই বেশি পরিচিত, একজন বাংলাদেশী র‌্যাম্প মডেল এবং অভিনেত্রী। তিনি গত একযুগ ধরে ফ্যাশন প্যারেডে ক্যাটওয়াক করছেন। সুপার মডেল হিসেবে জনপ্রিয় হলেও তিনি টেলিভিশন বিজ্ঞাপনচিত্র, বিলবোর্ড এবং বিনোদন পত্রিকার মডেল হিসেবে কাজ করেছেন। এছাড়া কিছুসংখ্যক টেলিভিশন নাটকে অভিনয় এবং বিভিন্ন অনুষ্ঠানে উপস্থাপনায় অংশ নিয়েছেন তিনি। ২০১১ সালে ইমি "বেস্ট মডেল অব ডিএফডব্লিউ" পুরস্কার পান।
ইমি ২৬ ডিসেম্বর বাংলাদেশের ঢাকা জেলার কানপুরে জন্ম নেন। ২০০১ সালে বিবি রাসেলের অনুপ্রেরণায় ‘ডি এইচ এল ফ্যাশন’ শোয়ের মাধ্যমে র‍্যাম্প মডেলিংয়ে তার অভিষেক ঘটে।
এলিহু থমসন
এলিহু থমসন একজন ইংরেজ প্রকৌশলী এবং উদ্ভাবক।
এলিহু থমসন ১৮৫৩ সালের ২৯ মার্চ ইংল্যান্ডের ম্যানচেস্টারে জন্মগ্রহণ করেন। ১৮৫৮ সালে তার পরিবার ফিলাডেলফিয়ায় চলে যায়। তিনি ১৮৭০ সালে সেন্ট্রাল হাই স্কুল থেকে গ্র্যাজুয়েট হন। তিনি ১৮৭৬ সালে সেন্ট্রাল হাই স্কুলের রসায়নের চেয়ার হন। তিনি এডউইন জে হিউস্টন এর সাথে থমসন-হিউস্টন ইলেক্ট্রিক কোম্পানি প্রতিষ্ঠা করেন। ১৮৯২ সালে এটি এডিসন জেনারেল ইলেক্ত্রিক কোম্পানির সাথে যুক্ত হয়ে জেনারেল ইলেক্ট্রিক কোম্পানিতে পরিণত হয়। তিনি ১৮৮৯ থেকে ১৮৯০ সাল পর্যন্ত আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স এর প্রেসিডেন্টের দায়িত্ব পালন করেন। থমসন ৬৯৬টি প্যাটেন্টের অধিকারী। তিনি ১৯২০ থেকে ১৯২৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর প্রেসিডেন্টের দায়িত্ব পালন করেন।
কলিস কিং
কলিস লিওলিন কিং (; জন্ম: ১১ জুন, ১৯৫১) বার্বাডোসের ক্রাইস্ট চার্চে জন্মগ্রহণকারী ওয়েস্ট ইন্ডিজের সাবেক ক্রিকেটার। খেলায় তিনি ডানহাতে ব্যাটিং ও ডানহাতে মিডিয়াম বোলিং করতেন। দলে তিনি মূলতঃ অল-রাউন্ডারের ভূমিকা পালন করতেন। তবে বলের চেয়ে ব্যাটিংয়েই তিনি টেস্ট ক্রিকেটে অধিক সফলকাম হয়েছেন কলিস কিং । তিনি ওয়েস্ট ইন্ডিজ ক্রিকেট দলের পক্ষ হয়ে নয়টি টেস্ট ও ১৮টি একদিনের আন্তর্জাতিক ক্রিকেটে অংশগ্রহণ করেন। টেস্টে একটি শতক ও দুইটি অর্ধ-শতক লাভ করলেও তিনটি ভিন্ন ইনিংসে তিনটিমাত্র উইকেট লাভ করতে সক্ষম হয়েছেন।
১৯৮২-৮৩ ও ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজ বিদ্রোহী দলের সফরে কিং অংশগ্রহণ করেছিলেন। প্রথম-শ্রেণীর ক্রিকেটে নিজ দেশ বার্বাডোসের হয়ে ওয়েস্ট ইন্ডিজের ঘরোয়া ক্রিকেট প্রতিযোগিতায় অংশগ্রহণ করেন। এছাড়াও, ইংরেজ কাউন্টি ক্রিকেটে গ্ল্যামারগান এবং ওরচেস্টারশায়ার দলের সাথে জড়িত ছিলেন। দক্ষিণ আফ্রিকায় নাটালের হয়েও খেলেছেন কিং। তন্মধ্যে, ১৯৮৩ সালে ওরচেস্টারশায়ার কাউন্টি ক্রিকেট ক্লাবের অভিষেক খেলায় পঞ্চাশ বছরেরও অধিক সময়ের মধ্যে প্রথম খেলোয়াড় হিসেবে কাউন্টি ক্রিকেটে সেঞ্চুরি করেন।
লর্ডসে দ্বিতীয়বারের মতো অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতার চূড়ান্ত খেলায় স্বাগতিক ইংল্যান্ডের বিপক্ষে ৯৯ রানে ৪ উইকেটের পতনের পর তিনি তাঁর একদিনের আন্তর্জাতিক ক্রিকেট জীবনের সর্বোচ্চ রান সংগ্রহ করেন। তিনি ও ভিভ রিচার্ডস ৫ম উইকেট জুটিতে ১৩৯ রান তোলেন। এতে কিং ৮৬ রান করেন ৬৬ বল মোকাবেলা করে। এছাড়াও ফিল্ডিংয়ে নেমে একটি ক্যাচ ধরেন ও ৩ ওভারে ১৩ রান প্রদান করেন। ঐ খেলায় ওয়েস্ট ইন্ডিজ ৯২ রানে জয়ী হয় ও উপর্যুপরি দ্বিতীয়বারের মতো শিরোপা লাভ করে।
অঞ্জনা সুখানী
অঞ্জনা সুখানী (, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।
অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।
কিংস এলেভেন পাঞ্জাব
কিংস এলেভেন পাঞ্জাব () হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল। এটি যৌথভাবে বলিউড অভিনেত্রী, প্রীতি জিনতা, ওয়াদিয়া গ্রুপ সিয়ন, নেস ওয়াদিয়া, ডাবর মহিত বর্মণ এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকেন। এছাড়াও ২০১০ সালের আইপিএল থেকে শুরু করে তারা ধর্মসালায় তাদের ঘরোয়া মাঠ হিসেবে কিছু ম্যাচ খেলেছেন।
২০০৮ সালে ভারত ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লীগ নাম দিয়ে ক্রিকেট টুর্নামেন্ট প্রতিযোগীতার আয়োজন করেন। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাই মধ্যে নিলামের উপর ভিত্তি করে দল গঠণ করা হয়। পাঞ্জাব প্রতিনিধিত্বমূলক দলের জন্য প্রীতি জিনতা, করণ পল (অপিজয় সুরেন্দ্র গ্রুপ) ও মোহিত বর্মণ (ডাবর) কর্তৃক কেনা হয়েছিল। গ্রুপটি ভোটাধিকার অর্জনের মাধ্যেম মোট মার্কিন ডলার $৭৬ মিলিয়ন এর বিনিময়ে কিনে নেয়।আন্তর্জাতিক ক্যাপের সঙ্গে খেলা খেলোয়াড়দের গাঢ় তালিকাভুক্ত করা হল। 
বিশেষ অবদানগুলি হাইলাইট করা হলো
এশিয়ার পতাকা
এটি এশিয়ায় ব্যবহৃত আন্তর্জাতিক এবং জাতীয় পতাকার একটি গ্যালারি।